|  |
| --- |
| **A Bauxitbányász** **Horgász Egyesület****SZERVEZETI és MŰKÖDÉSI SZABÁLYZATA****2020.július 25.** |

**BEVEZETÉS:**

(1) Az Egyesület neve**:**                **BAUXITBÁNYÁSZ  Horgász Egyesület**

(2) Az Egyesület rövidített neve**:** **Bauxit HE**

(3) Székhelye:                              **8300.Tapolca Alkotmány utca 7.**

(4) Vízterülete:                            **Balaton, Kétöles-patak**

(5) Hatásköre:  **Országos**

(6)Az egyesület képviselője**:       Az egyesület elnöke, akadályoztatása esetén az**

 **egyesület alelnöke.**

Jelen Szervezeti és Működési Szabályzat (továbbiakban: SZMSZ) a Polgári Törvénykönyvről szóló 2013.évi V. törvény (a továbbiakban Ptk.), az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján készült.

Jelen SZMSZ az egyesület Alapszabályának elválaszthatatlan részét képezi.

Az SZMSZ rendelkezéseinek betartása, illetve betartatása a Bauxitbányász Horgászegyesület tisztségviselőinek és valamennyi tagjának kötelessége.

**I.A határozathozatal rendje**

Elnökségi ülés

Felügyelő bizottsági és a Fegyelmi bizottsági ülés

**1./** Az Elnökség üléseit a napirend közlésével az elnök hívja össze írásban vagy e-mail formájában, a napirendi javaslat feltüntetésével, az ülés előtt legalább nyolc (8) nappal. Amennyiben egy napirendi pont tárgyalásához szükséges, az elnöknek az összes ide vonatkozó dokumentumot a meghívóhoz csatolnia kell.

**2./** Az Elnökség összehívását – a napirend megjelölésével – bármely elnökségi tag kezdeményezheti. Amennyiben az elnök nyolc (8) napon belül az összehívásról nem intézkedik, úgy a kezdeményező tag, vagy a tagok jogosultak az elnökségi ülés összehívására.

**3./** Az Elnökség üléseit szükség szerint, de legalább félévente tartja a tárgyévben összeállított és elfogadott munkaterv szerint.

**4./** Az Elnökség ülése nem nyilvános,külön meghívás alapján más meghívottak is részt vehetnek az ülésen tanácskozási és szavazati jog nélkül, tanácskozási jogukat az Elnökség számukra megszavazhatja. Az Egyesület tagjai előzetes bejelentés alapján részt vehetnek az ülésen.

**5./** Az Elnökség ülése akkor határozatképes, ha legalább három tagja jelen van,

**a./** A Felügyelő Bizottság üléseit szükség szerint,de legalább félévente tartja. A Felügyelő bizottság üléseit a napirend közlésével az elnök hívja össze írásban vagy e-mail formájában, a napirendi javaslat feltüntetésével, az ülés előtt legalább nyolc (8) nappal**b./** A Fegyelmi Bizottság üléseit szükség szerint,de legalább évente egy alkalommal tartja. A Fegyelmi Bizottság üléseit a napirend közlésével az elnök hívja össze írásban vagy e-mail formájában, a napirendi javaslat feltüntetésével, az ülés előtt legalább nyolc (8) nappal. Fegyelmi Bizottság ülése akkor határozatképes, ha legalább két tagja jelen van.

**6./** A testületek üléseit azok elnökei vezetik.

**7./** A testületek határozatairól külön nyilvántartást kell vezetni, amely tartalmazza:

**a./** a határozat szövegét, érvényességi körét, hatályát,;

**b./** a határozat számát;

**c./** a határozathozatal időpontját;

**d./** döntéseket támogatók, ellenzők és tartózkodók számát.

**8./** Az Elnökségi ülés jegyzőkönyvének vezetése az egyesület alelnökének, a további testületek jegyzőkönyveinek vezetése a bizottsági elnök feladata. Az Elnökségi ülés jegyzőkönyvének hitelesítéséhez az elnök aláírása is szükséges.

**9./** A határozatokat 15 napon belül írásban közölni kell az érintettekkel. Az elnökségi ülés hitelesített jegyzőkönyvét az egyesület honlapján 8 napon belül meg kell jelentetni.

**10./** Az Egyesület tagja, elnöke és a Felügyelő Bizottság tagja kérheti a bíróságtól a határozat hatályon kívül helyezését, ha a határozat jogszabálysértő vagy az Alapszabályba ütközik. A határozat hatályon kívül helyezése iránt attól az időponttól számított harminc napon belül lehet keresetet indítani az Egyesület ellen, amikor a jogosult a határozatról tudomást szerzett, vagy a határozatról tudomást szerezhetett volna. A határozat meghozatalától számított egyéves, jogvesztő határidő elteltével per nem indítható.

**11./** Az Egyesület irataiba a tagok szabadon betekinthetnek, azokat az irattározás helyszínén tanulmányozhatják. Ez iránti igényüket az elnöknek jelzik szóban vagy írásban, aki nyolc (8) napon belül az igénylő taggal egyeztetett időpontban biztosítja a betekintést.

Közgyűlés

**1. /** A közgyűlés az Egyesület döntéshozó szerve, a tagok összessége.

**2./** A közgyűlést évente egyszer az Elnök hívja össze.

**3./** A (2) ponton túlmenően a közgyűlést akkor is össze kell hívni, ha azt

**a./**  az Egyesület tagjainak egyharmada az ülés okának és céljának megjelölésével írásban kéri,

**b./** a Felügyelő Bizottság egyhangú határozattal azt kéri,

**c./** Az Elnökség szükségesnek tartja és erről határozatot fogad el,

**d./** a felügyelő szerv írásban indítványozza,

**e./** ha a bíróság elrendelni.

**4./** A közgyűlést írásban (hagyományos és/vagy elektronikus levél/e. mail/) kell összehívni úgy, hogy a meghívó legalább15 nappal előbb kézbesítésre kerüljön. A meghívó igazolt kiküldés után 5 napot kell a tagok számára biztosítani, hogy írásban javaslatot tehessenek a napirendi pontokra. A napirend kiegészítésének tárgyában a közgyűlést összehívó szerv vagy személy jogosult dönteni.Ha a napirend kiegészítése iránti kérelemről a közgyűlést összehívó szerv vagy személy nem dönt vagy azt elutasítja, a közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában. Minden egyéb esetben a közgyűlésen a szabályszerűen közölt napirenden szereplő kérdésben hozható határozat, kivéve, ha valamennyi részvételre jogosult jelen van és a napirenden nem szereplő kérdés megtárgyalásához egyhangúlag hozzájárul.

**a./** A meghívó tartalmazza az ülés helyszínét, időpontját és napirendjét, valamint a határozatképtelenség esetén a megismételt közgyűlés határozatképességéhez szükséges részletes előírásokat, valamint a Ptk.3:17.§- ban meghatározottakat. A közgyűlés napirendi pontjait az elnökségnek egyszerű szavazat többséggel jóvá kell hagynia.

**5./** A közgyűlés  akkor határozatképes, ha azon  az egyesület tagjainak legalább fele plusz egy fő jelen van. Ha a közgyűlést annak határozatképtelensége miatt el kell halasztani, a megismételt közgyűlés a megjelentek számától függetlenül határozatképes, az eredeti napirendbe felvett kérdésekben a hozott határozatok érvényességéhez a jelenlévők kétharmadának igenlő szavazata szükséges.

**6./** A közgyűlésen személyi ügyekben (választás) kettős vagy többes jelölés esetén titkos szavazást kell tartani.

**7./** A közgyűlés az elnök javaslatára illetve a szavazati joggal rendelkező tagjainak egyharmadának előterjesztésére bármely kérdés eldöntésére titkos szavazást kezdeményezhet. A kezdeményezés ügyében a közgyűlés - vita nyitása  nélkül - nyílt szavazással és egyszerű szavazattöbbséggel dönt.

**8./** Titkos szavazás esetén annak lebonyolítása és az eredményének összegezése elvégzésére a közgyűlés háromtagú Szavazatszámláló Bizottságot (SzB) választ. Az SzB. tagjai nem lehetnek választott tisztségviselők és a titkos szavazás tárgyával kapcsolatban érintettek. A Szavazatszámláló Bizottság elnökére és két tagjára az elnök tesz javaslatot.

**9./** A közgyűlést az elnök vezeti. A közgyűlési jegyzőkönyvének vezetése az egyesület alelnökének feladata. A közgyűlési jegyzőkönyv hitelességéhez a jegyzőkönyvvezető és az elnök aláírásán túlmenően az eseteként nyílt szavazással választott kettő (felnőtt) jegyzőkönyv hitelesítő aláírása is szükséges.

**a./** Amennyiben a közgyűlésen titkos választás is történt, a jegyzőkönyvet – a titkos szavazás eredményének vonatkozásában -  a Szavazatszámláló Bizottság elnökének is alá kell írnia.

**b./** Az elnök akadályoztatása esetén az aláírási jogkör az alelnököt illeti meg.

**c./** Az általános tisztújító közgyűlésre levezető elnököt kell választani.
A levezető elnök személyére az Elnökség tesz javaslatot.

**10./** A közgyűlés hitelesített jegyzőkönyvét az egyesület honlapján 8 napon belül meg kell jelentetni.

Általános rendelkezések

**1./** Az Egyesület testületei a döntéseket, a határozatokat a jelenlévő tagok egyszerű szótöbbségével, nyílt szavazással hozzák meg. Szavazategyenlőség esetén az Egyesületi Elnök illetve a Bizottsági Elnök szavazata a döntő. Amennyiben a szavazáson az Elnökök nincsenek jelen, szavazategyenlőség esetén a javaslat elvetettnek tekintendő.

**2./** A testületek határozatait sorszámozva, dátummal ellátva nyilván kell tartani.

**a./** Ez a nyilvántartás a Közgyűlés és a Elnökség határozatai vonatkozásában a „határozatok könyve” melynek naprakész nyilvántartása az elnök feladata.

**b./** A Felügyelő Bizottság és a Fegyelmi Bizottság határozatainak nyilvántartása azok elnökeinek a feladata.

**c./** A „határozatok könyvé” -ben foglaltak megismerhetőségét a tagság részére folyamatosan biztosítani kell.

**II.KÖTELEZETTSÉGVÁLLALÁSI ÉS UTALVÁNYOZÁSI JOG**

 Kötelezettségvállalás

**1./** Kötelezettségvállalásnak kell tekinteni minden olyan, az egyesület nevében tett írásbeli nyilatkozatot, ígérvényt, kötelezvényt, szerződéskötést, megállapodást, amely az egyesület tevékenysége során az egyesület eszközeinek és/vagy forrásainak állományát, illetve ezek összetételét átmenetileg vagy véglegesen megváltoztatja. Végrehajtás előtt ellenőrizni kell, hogy likviditási, fedezeti vagy bármely átmeneti, esetleg technikai akadály nem áll-e fenn. A szerződés, számla összegét ÁFÁ-val együtt kell figyelembe venni.
**2./** Kötelezettségvállalás kizárólag az egyesület éves, közgyűlés által elfogadott költségvetési tervének keretein belül lehetséges. Az elnök a rendszeres a tervezett munkálatok elvégzésére, anyag beszerzésre tárgy ügyben 500.000 –azaz ötszázezer- Ft felett 3 árajánlatot szerez be és az elnökség elé terjeszt a következő elnökségi ülésen. Az elnökség egyszerű szótöbbséggel kiválasztja a legkedvezőbb ajánlatot. Az elnök szerződést köt a kiválasztott vállalkozóval beszállítóval és szerződés szerű teljesítés követően 8 napon belül megfizeti a számlázott tételeket. Kisebb értékű eszközöket, ( tervezett beszerzések) az elnök 50 000 Ft értékig kiskereskedelmi forgalomban beszerzi.

**3./** Rendkívüli, halaszthatatlan esetekben , viharkár, egyéb elemi kár elhárítása, kár helyreállítás esetében az elnökség határozhat kötelezettség vállalásról. A fentebb részletezett esetekben esetekben az elnökség elektronikus módon,azonnal összehívható,elektronikus úton is határozatképes és határozatot hozhat,a fentebb szabályozott módon.

**4./** Az egyesület elnöke a költségvetési tervben nem szereplő kötelezettségvállalás tekintetében 200 000 forint értékhatárig vállalhat kötelezettséget előre nem tervezett kiadások fedezésére. Az elnök a következő elnökségi ülésen köteles beszámolni az elnökségnek a tett intézkedéseiről és kifizetésekről.

**5./** Amennyiben ez beruházás,fejlesztés,eszköz beszerzés az elnök köteles legalább három ajánlatot az elnökség elé terjeszteni,amelyből az elnökség egyszerű többséggel dönti el melyik a győztes ajánlat*.*

Utalványozás

**1./** Utalványozásnak kell tekinteni minden - az arra jogosult által aláirt - írásbeli utasítást, amely a kötelezettségvállalások végrehajtása érdekében történik,

**2./** Utalványozás szempontjából az értékhatár ügyletenként értendő, a szerződés, számla összegét ÁFÁ-val együtt kell figyelembe venni.

Az utalványozás rendje.

**1./**Az elnököt az Egyesület valamennyi kötelezettségvállalását illetően utalványozási jog illeti meg. Az Egyesület valamennyi kötelezettségvállalásának teljesítését a gazdasági vezetőnek kell ellenjegyeznie.

**2./** Az elnök személyét érintő utalványozási jogot a Felügyelő Bizottság elnöke gyakorolja. Ezen kötelezettségvállalás teljesítését a gazdasági vezetőnek kell ellenjegyeznie.

**3./** Az egyesület nevében megbízási szerződést ,munkaviszony létesítését az elnök és a gazdasági vezető közösen hozhat,az elnökség jóváhagyásával.

**4./** A megbízási szerződés vagy munkaszerződés tartalmát az aláírás előtt egyeztetni kell az elnökséggel és jóváhagyás után köthető meg.

**5./** Tekintettel arra hogy az Egyesület gondozásában lévő tanya eléréséhez szükséges gépjármű használat , az Egyesület elnöke a mindenkor hatályos jogszabályok szerint utazási elszámolást eszközölhet a tanya gondnokának és kivételes esetben a cél megjelölésével rögzítve egyéb vezetőségi tisztségviselőnek is.

 Ezen elszámolás kerete az éves gazdasági költségvetésben szerepel és megszavazásra kerül. Az elszámolás a gazdasági vezető felé történik, konkrét km használat és cél megjelölésével. A gazdasági vezető köteles tájékoztatást adni a soron következő vezetőségi ülésen az elmúlt időszak ilyen irányú kifizetéséről.

**III.BEJELENTÉSEK, JAVASLATOK ÉS PANASZOK INTÉZÉSE**

Az ügyintézéssel kapcsolatos panaszok

**1./** A panaszt, illetve javaslatot az elnök vagy megbízottja köteles az ügy megvizsgálása és a tényállás megállapítása után rendezni. A beérkezett panaszt illetve javaslatot az érkezéstől számított 30 napon belül kell elbírálni.
**2./** Ha a vizsgálat előreláthatóan hosszabb ideig tart, az elnök köteles a bejelentőt, javaslattevőt 30 napon belül a vizsgálat időtartamáról, az elintézés várható időpontjának közlésével tájékoztatni.

 Az egyesület működésével kapcsolatos panaszok

**1./** Az elnök köteles gondoskodni az Egyesület érdekeinek megfelelő állapot helyreállításáról, a szükséges intézkedések megtételéről, a feltárt probléma okainak megszüntetéséről, az okozott sérelem orvoslásáról, továbbá indokolt esetben a felelősségre vonás kezdeményezéséről.
**2./** A bejelentés, illetve javaslat elintézésében nem vehet részt, akinek tevékenységét a bejelentés, illetve javaslat kifogásolja vagy ilyen személlyel rokoni kapcsolatban áll.Az egyesület elnökségi tagjaival kapcsolatos bejelentés esetén a Felügyelő Bizottság egyidejű értesítése és véleményének kikérése mellett az ügy horderejének mértékétől függően az Elnökség jár el. Amennyiben az ügy nagyobb horderejű vagy az Egyesület gazdálkodását, tevékenységét lényegesen érinti, akkor a Közgyűlés hivatott eljárni a Felügyelő Bizottság elnökének előterjesztése alapján.

IV.KÖZÖSSÉGI MUNKA

**1./**Minden egyesületi tag évente egyszer közösségi munkát végez a horgásztanya területén .Ennek meghirdetése a cél megjelölése,lebonyolítása az elnök feladata aki ezt a feladatot delegálhatja írásban az általa választott személynek aki elfogadása esetén ezért felel. A közösségi munka előtt egy héttel a cél megjelölésével értesíteni kell a tagságot. Az értesítőben meg kell konkrétan jelölni a jelentkezés módját—e mail,személyes,telefon—A lebonyolításért felelős személy köteles a megjelentekről nyilvántartást vezetni és ezt aláírásával a gazdasági vezetőnek leadni. A közösségi munka után az elnök vagy delegáltja köteles tájékoztatni a tagságot az elvégzett munkáról és a megjelent létszámról.

**2./** Aki elfoglaltsága miatt nem tud a közösségi munkán megjelenni jelenleg,éves szinten 15 000 Ft befizetést kell megtegyen a tagsági díj megfizetésével együtt. Ez az összeg egy esetleges közgyűlési határozattal változhat. Érvényes a mindenkori közgyűlési határozattal megállapított díj.

**3./** Mivel a vezetőségi tagok társadalmi munkában,díjazás nélkül végzik munkájukat,egyéb díjazást nem kapnak,mentesülnek ezen díj megfizetéséről akkor is ha nem jelennek meg a tanya közösségi munkáján.

**4./** Egyéb okokból a közösségi munka alól felmentést az elnök nem adhat,amennyiben javaslata van erre, azt tehet a soron következő elnökségi ülésen,konkrét indoklással,amit az elnökségnek egyszerű szavazat többséggel el kell fogadnia és jegyzőkönyveztetni kell. Felmentés az elnökség pozitív döntése alapján születhet ,amit az elnöknek írásban kell a gazdasági vezető felé dokumentálnia ,amit a gazdasági vezető iktat és felmentést ad.

**5./** A közösségi munka bevételeiről konkrét beszámolási kötelezettsége van a gazdasági vezetőnek az elnökség és a közgyűlés felé.

V.CSÓNAK BÉRLETI DÍJ

**1./** A közgyűlés döntése értelmében az egyesület további csónak helyet nem ad el. A felszabaduló csónak helyeket éves bérleti konstrukcióban hasznosítja.

**2./** Az éves közgyűlésen, az elnökség döntése alapján,az elnök javaslatot tesz az éves csónak bérleti díj illetve a csónak hely visszavásárlási díj mértékéről. Ezen javaslat alapján a közgyűlésen a tagság dönt az aktuális bérleti és visszavásárlási díjról.

**3./** Az éves csónak bérleti szerződést az elnök jegyzi az Egyesület nevében. A bevétel nyilvántartása, követése a gazdasági vezető feladata.

**4./** Az éves csónak bérleti díj mértéke egy naptári évre érvényes..

**5./** Minden év február végéig meg kell hirdetni a szabad éves csónakhelyeket a honlapon,díj illetve feltételek megjelölésével.

**6./** A csónakhelyek hirdetése hasznosítása az elnök feladata,aki ezt írásban delegálhatja amiről az elnökséget írásban tájékoztatni kell.

**7./** Kötelező feladat a nyilvántartás:

- a bérleti díj kezdetéről és végéről

- a bérlő személyéről

- a kifizetésről

- az esetleges károk megtérüléséről

- a bérleti időszak végén a bérlő tevékenységének megszüntetéséről.

Ezen feladatokért az elnök felel,ugyan úgy,mint a szerződés elkészítéséért és megkötéséért.

**8./** Az éves csónak bérleti díjat igénybe vevő személyekről,az időszak kezdetéről  az elnök köteles nyilvántartást vezetni,ezt az elnökséggel és a gondokkal valamint az éves közgyűlésen a tagsággal megosztani.

**9./** A csónak bérleti szerződéssel rendelkező személyre kötelezően vonatkozik az Egyesület Alapszabálya ás Szervezet és Működési Szabályzata. Ennek a bérlő felé történő elérhetővé tétele az elnök feladata a szerződés megkötésekor.

**10./**  Az éves csónak bérleti szerződéssel rendelkező személy részére a sorompó kulcs biztosítása,az éves időszak leteltének követése a gondnok feladata .A bérlő személy felé az egyesületnek bérleti időszak utáni semmilyen kötelezettsége nincs. A bérlő,a bérleti időszak után haladéktalanul köteles elhagyni az Egyesület csónakkikötőjét minden vagyontárgyával együtt.

VI.KÖRNYEZET ÉS ÁLLAPOT MEGÓVÁSA

**1./** A tanyán kizárólag a következő tagok tartózkodhatnak:

**a./**  Egyesületi tagok

**b./** Egyesületi tagok PTK szerinti hozzátartozói , meghívottjai előzetes egyeztetés alapján /elnök,alelnök,elnökségi tagok,gondnok valamelyikével/

**c./** Vendégéjszakát igénybe vevő gondnok által dokumentált személyek

**d./** Érvényes,éves csónak bérleti szerződéssel rendelkező személyek,PTK szerinti hozzátartozói , meghívottjai előzetes egyeztetés alapján /elnök,alelnök,elnökségi tagok,gondnok valamelyikével tartózkodhatnak.

**2./** A tanyán áthaladni idegen személynek szigorúan tilos.

**3./** A tanya biztonságát sorompó és biztonsági kamera rendszer védi. A biztonsági kamera rendszer használatát minden érintett személlyel közölni kell. A biztonsági kamera használatát a tanyán legalább egy , jól látható helyen szabvány táblával kötelező jelezni. A tábla kihelyezése a gondnok feladata.. A biztonsági kamerarendszer kizárólag a hatályos jogszabályoknak megfelelő Adatvédelmi Szabályzat megléte esetén használható. Ezen Adatvédelmi Szabályzat az egyesület Szervezeti és Működési Szabályzatának elválaszthatatlan részét képezi.

**4./** A sorompóhoz kulcsa kizárólag a VI/1/a-d felsoroltaknak lehet, ennek felelőse a gondnok.

**5./** A tanyán idegen járművet,felépítményt( lakókocsi, lakóautó, egyéb lakhatás célját szolgáló eszközök) szigorúan tilos tárolni. Amennyiben ilyen tevékenység történik a gondnok feladata erről haladéktalanul az elnököt tájékoztatni akinek kötelessége egy héten belül írásban értesíteni a Felügyelő Bizottság elnökét A Felügyelő Bizottságnak mérlegelés nélkül  el kell rendelni ezen objektum tanyán kívüli elhelyezését,erről értesítenie kell az érintettet írásban.

**6./** A tanya területén sátorozni kizárólag az arra kijelölt helyen lehet,maximum 4 darab,4 személyes sátor mennyíségben. A sátorozás során a vendég horgász elsőbbséget élvez a taggal szemben.

**7./** A tanya területén a gépjárművek elhelyezése kizárólag a kijelölt parkolóban lehetséges. A csónak helyek előtti terület kizárólag a ki- és bepakolás idejére vehető igénybe .Itt a gépjármű parkolás szigorúan tilos!

**8./** A tanyán tűzet okozni, szemetelni szigorúan tilos. A tanya működésével kapcsolatos bármely rendbontás esetén a gondnok haladéktalanul értesíti az egyesület elnökét és a felügyelő Bizottság elnökét. Akadályoztatás esetén elnökségi tagot illetve a Felügyelő Bizottsági tagot. Szükség esetén a gondnok vagy a tanyán tartózkodó személy haladéktalanul értesíteni köteles a tűzoltóságot,mentőt illetve rendőrséget a 112-es központi segélyhívón.

**9./** Az egyesület éves mederhasználati díjat fizet. Ezért jogosult a tagok és bérletesek által birtokolt csónakok részére a patak és annak medrének használatára. Az egyesület által birtokolt és mederhasználati díj ellenében megváltott csónak helyeken kizárólag maximum 5 / öt/ méter hosszú csónakok köthetnek ki. Ennek ellenőrzése a gondnok feladata,szabálytalanság észlelése esetén haladéktalanul értesíti az elnököt vagy az elnökség elérhető tagját. A csónak fogalmát a mindenkori aktuális rendeletnek megfelelően kell értelmezni.

**10./** A kikötő és a Balaton közötti vízszakaszon észlelt bármilyen vélt vagy valós szabálytalanság,csónak,vitorlás,egyéb vízi eszköz kikötése,biztonságos hajózás veszélyeztetése,stb.stb/ esetén az észlelő haladéktalanul köteles jelenteni az elnöknek,vészhelyzet esetén a Balatoni Vízirendészeti Rendőrkapitányságnak +36-84-310-712 vagy a balatoni általános segélyhívónak: 1817 !

**Tapolca,2020. július 25.**

 **(Ködbaum József)**

 **elnök**

**Tanúk:**

…………………………………………………… …………………………………………………………………..

**Tóth Tibor Cseh Gábor**

8300 Tapolca Barackvirág utca 4. 8300 Tapolca Deák Ferenc utca 6.2/5.